Αξιολόγηση συστήματος υπόδειξης βέλτιστης ταχύτητας σε σηματοδοτούμενο προαστιακό οδικό άξονα μέσω μικροσκοπικής προσομοίωσης
Creators: name: Κουτρουμπής, Νικόλαος Αντωνίου
Publisher: name: Aristotle University of Thessaloniki
Year: 2016
Subjects: Μοντέλο μικροσκοπικής προσομοίωσης
Ενεργειακά αποδοτικοί σηματοδοτούμενοι κόμβοι
Στρατηγική «eco-driving» (οικολογικής οδήγησης)
Microscopic Simulation Model
Energy Efficient Intersection Services
eco-driving» strategy

description: Μία από τις μεγαλύτερες προκλήσεις που καλείται να αντιμετωπίσει ο κλάδος των μεταφορών σήμερα, είναι οι περιβαλλοντικές επιπτώσεις που οφείλονται στην μεταφορική δραστηριότητα. Πιο συγκεκριμένα, οι εκπομπές CO2, που προκύπτουν από την χρήση των οχημάτων, είναι ένας από τους κύριους παράγοντες που ευθύνονται για το φαινόμενο του θερμοκηπίου. Οι αυξημένες εκπομπές είναι επακόλουθο της μεγάλης κατανάλωσης καυσίμων, αντίκτυπο των απότομων εναλλαγών ταχύτητας και της διακοπτόμενης κίνησης των οχημάτων στις οδούς με σηματοδοτούμενους κόμβους. Στα πλαίσια της ανάπτυξης της περιβαλλοντικής συνείδησης στον κλάδο των μεταφορών, προωθείται η στρατηγική «eco-driving» που έχει ως σκοπό την υιοθέτηση ενός πιο οικονομικού και οικολογικού τρόπου οδήγησης. Το εγχείρημα αυτό βασίζεται στην ανάπτυξη ενός έξυπνου συστήματος των ενεργειακά αποδοτικών σηματοδοτούμενων κόμβων. Το σύστημα αυτό αξιοποιεί την εξέλιξη των κυκλοφοριακών υποδειγμάτων-αλγόριθμων και των έξυπνων μεταφορικών συστημάτων. Κατά την προσέγγιση ενός οχήματος σε έναν κόμβο, το σύστημα λαμβάνει ορισμένα δεδομένα εισόδου και με το συνδυασμό ενός αλγόριθμου εκτίμησης διαφορετικών προφίλ ταχύτητας και ενός αλγορίθμου υπολογισμού κατανάλωσης και εκπομπών για κάθε προφίλ ταχύτητας, επιτυγχάνεται η υπόδειξη προς τον οδηγό μιας βέλτιστης πορείας, ώστε κατά την άφιξη στον κόμβο να συναντήσει πράσινη ένδειξη σηματοδότη. Στα πλαίσια της παρούσας μεταπτυχιακής διπλωματικής εργασίας πραγματοποιείται η εξέταση της εφαρμογής του συστήματος των ενεργειακά αποδοτικών σηματοδοτούμενων κόμβων, στον άξονα που συνδέει την πόλη της Θεσσαλονίκης με την κωμόπολη της Περαίας. Πραγματοποιείται μικροσκοπική προσομοίωση της ρεαλιστικής εικόνας με πραγματικά δεδομένα στο περιβάλλον του AIMSUN. Η πειραματική διαδικασία επιτυγχάνεται μέσω της διεξαγωγής 9 εναλλακτικών σεναρίων εφαρμογής του συστήματος σε 5 επιλεγμένες προσβάσεις κόμβων. Καθένα από τα σενάρια προκύπτει ως συνδυασμός της διαφορετικής απόστασης, από τον κόμβο, στην οποία δίνεται η υπόδειξη στον οδηγό και του διαφορετικού ποσοστού των εξοπλισμένων ΙΧ. Τα αποτελέσματα των σεναρίων, συμπεριλαμβανομένου και του βασικού, συγκρίνονται μεταξύ τους τόσο σε επίπεδο δικτύου όσο και σε επίπεδο προσβάσεων. Τέλος παρατίθεται η λεπτομερής ανάλυση των συμπερασμάτων.
description: Transport industry has to cope with many challenges, such as the environmental impact of the transport activity. More specifically, CO2 emissions as a result of vehicles usage, is one of the main factors responsible for the greenhouse effect. Increased emissions are a consequence of high fuel consumption, which comes as a result of sudden velocity changes and the intermittent movement of vehicles, especially on signalized junctions. The developing environmental awareness in transport industry, led to «eco-driving» strategy with a view to the adoption of a more economic and ecological driving style. The latest development of this strategy is the Energy Efficient Intersection Service (EEIS). This system is based on the development of traffic-model algorithms and intelligent transport systems. During a vehicle’s approach in an intersection, the service receives some input data and by combining an algorithm which estimates different speed profiles and an algorithm which calculates the consumption and emission for each speed profile, an optimal trajectory is presented to the driver, so as to avoid idling at the intersection. This thesis examines the use of EEIS, in the road section which connects Thessaloniki to the town of Perea. A microscopic simulation of the base scenario, with the input of real traffic data, is being replicated on AIMSUN environment. The experiment contains 9 alternative scenarios for 5 selected intersection approaches. Each scenario is using a combination of different distance values, at which the optimal trajectory advise is given to the driver, and also for different proportions of equipped vehicles. Results from all scenarios, including the base scenario, are compared with each other, both at network and approach level. Finally detailed conclusions are presented and explained.